b"\n_START_ARTICLE_\nN\xc3\xbaria Seg\xc3\xba i Ferr\xc3\xa9\n_START_SECTION_\nBiografia\n_START_PARAGRAPH_\nLlicenciada en geografia i hist\xc3\xb2ria, i diplomada en biblioteconomia i documentaci\xc3\xb3. Ha estat presidenta executiva de l'Escola Municipal de M\xc3\xbasica (1995-1997), de la Fundaci\xc3\xb3 P\xc3\xbablica Municipal per a la Inf\xc3\xa0ncia i la Joventut Casa Caritat (1995-2003) i de l'Institut Municipal de Promoci\xc3\xb3 Econ\xc3\xb2mica de Valls (2001-2003). Tamb\xc3\xa9 \xc3\xa9s membre de l'Institut d'Estudis Vallencs i de l'Associaci\xc3\xb3 d'Amics del Poble Sahrau\xc3\xad (ACAPS)._NEWLINE_Militant de Ciutadans pel Canvi (CpC) i del Partit dels Socialistes de Catalunya (PSC), \xc3\xa9s membre de l'executiva de la Federaci\xc3\xb3 del Camp de Tarragona del PSC._NEWLINE_\xc3\x89s regidora de l'Ajuntament de Valls des del 1995, on \xc3\xa9s portaveu del PSC i ha estat responsable de les \xc3\xa0rees de Benestar Social i Ensenyament, de Serveis a la Ciutat, d'Urbanisme i Medi Ambient, i de Promoci\xc3\xb3 Econ\xc3\xb2mica. Ha estat consellera del Consell Comarcal de l'Alt Camp (1997-1999), delegada del Govern de la Generalitat de Catalunya a Tarragona (2006) i diputada al parlament de Catalunya per la prov\xc3\xadncia de Tarragona a les eleccions al Parlament de Catalunya de 1999, 2003, 2006, 2010 i 2012."